ਡੇਰੇਕ ਵਾਲਕੋਟ
ਸਰ ਡੇਰੇਕ ਅਲਟਨ ਵਾਲਕੋਟ (23 ਜਨਵਰੀ 1930 – 17 ਮਾਰਚ 2017) ਇੱਕ ਸੇਂਟ ਲੂਸੀਆਈ ਕਵੀ ਅਤੇ ਨਾਟਕਕਾਰ ਸੀ।  ਉਸ ਨੇ  1992 ਸਾਹਿਤ ਵਿੱਚ ਨੋਬਲ ਪੁਰਸਕਾਰ ਪ੍ਰਾਪਤ ਕੀਤਾ। ਉਹ ਅਲਬਰਟਾ ਦੀ ਯੂਨੀਵਰਸਿਟੀ ਵਿੱਚ ਪਹਿਲਾ ਮੰਨਿਆ ਪ੍ਰਮੰਨਿਆ ਨਿਵਾਸ ਸਕਾਲਰ ਸੀ, ਜਿਥੇ ਉਸ ਨੇ ਅੰਡਰ-ਗਰੈਜੂਏਟ ਅਤੇ ਗ੍ਰੈਜੂਏਟ ਲਿਖਣ ਦੇ ਕੋਰਸ ਪੜ੍ਹਾਏ। ਉਹ 2010 ਤੋਂ 2013 ਤੱਕ ਏਸੀਕਸ ਯੂਨੀਵਰਸਿਟੀ ਵਿੱਚ ਪੋਇਟਰੀ ਦਾ ਪ੍ਰੋਫੈਸਰ ਵੀ ਰਿਹਾ ਸੀ। ਉਸ ਦੀਆਂ ਰਚਨਾਵਾਂ ਵਿੱਚ ਹੋਮਰਿਕ ਮਹਾਂਕਾਵਿਕ ਕਵਿਤਾ ਓਮਰੋਸ (1990) ਸ਼ਾਮਲ ਹੈ, ਜਿਸ ਨੂੰ ਬਹੁਤ ਸਾਰੇ ਆਲੋਚਕ "ਵਾਲਕੋਟ ਦੀ ਮੁੱਖ ਪ੍ਰਾਪਤੀ" ਮੰਨਦੇ ਹਨ। ਨੋਬਲ ਪੁਰਸਕਾਰ ਜਿੱਤਣ ਦੇ ਨਾਲ ਨਾਲ, ਵਾਲਕੋਟ ਨੇ ਆਪਣੇ ਕੈਰੀਅਰ ਦੇ ਦੌਰਾਨ ਬਹੁਤ ਸਾਰੇ ਸਾਹਿਤਕ ਪੁਰਸਕਾਰ ਪ੍ਰਾਪਤ ਕੀਤੇ, ਜਿਹਨਾਂ ਵਿੱਚ ਉਸਦੇ ਨਾਟਕ 'ਡਰੀਮ ਆਨ ਮੌਂਕੀ ਮਾਊਂਟਨ' ਲਈ 1971 ਵਿੱਚ ਓਬੀ ਅਵਾਰਡ, ਇੱਕ ਮੈਕ ਆਰਥਰ ਫਾਊਂਡੇਸ਼ਨ "ਪ੍ਰਤਿਭਾ" ਪੁਰਸਕਾਰ, ਇੱਕ ਰਾਇਲ ਸੁਸਾਇਟੀ ਆਫ ਲਿਟਰੇਚਰ ਅਵਾਰਡ, ਕਾਵਿ ਲਈ ਕੁਈਨ ਦਾ ਮੈਡਲ, ਕੈਰੀਬੀਅਨ ਸਾਹਿਤ ਲਈ ਉਦਘਾਟਨੀ ਓਸੀਐਮ ਬੋਕਾਸ ਇਨਾਮ, 2011 ਵਿੱਚ ਆਪਣੀ ਕਵਿਤਾ ਦੀ ਕਿਤਾਬ ਵਾਈਟ ਇਗਰੇਟਸ ਲਈ ਟੀਐਸ ਇਲੀਅਟ ਪੁਰਸਕਾਰ   ਅਤੇ 2015 ਵਿੱਚ ਗ੍ਰੈਫਿਨ ਟ੍ਰਸਟ ਫਾਰ ਐਕਸੇਲੈਂਸ ਇਨ ਕਵਿਤਾ ਲਾਈਫ ਟਾਈਮ ਰਿਕਗਨੀਸ਼ਨ ਅਵਾਰਡ ਸ਼ਾਮਲ ਹਨ।